બનાસકાંઠા જિલ્લાના સરહદી વાવ તાલુકા મથકે સરકાર દ્વારા રૂપિયા ત્રણ કરોડના ખર્ચે અધતન સુવિધાયુકત હોસ્પિટલનું નિર્માણ થઇ રહ્યુ઼ં છે. આ બિલ્ડીંગ બનાસકાંઠા પીઆઇયુની સીધી દેખરેખ હેઠળ બંધાઇ રહ્યું છે. જોકે, તેની કામગીરીમાં નિયમાનુસાર સિમેન્ટ, માટી અને લોખંડનો ઉપયોગ ન કરી પાયામાંથી જ ભ્રષ્ટાચાર આચરવામાં આવતો હોવાની રાવ ઉઠવા પામી છે. ત્યારે આ દિશામાં સત્વરે તપાસ કરવામાં આવે તેવું પ્રજાજનોમાં ચર્ચાઇ રહ્યું છે.